Hüseyin Özkan

Hüseyin Özkan (aik. Khasei Bisultanov, s. 20. tammikuuta 1972 Orga) on turkkilainen judoka ja olympiavoittaja.

Özkan osallistui Sydneyn olympialaisiin 2000, joissa hän voitti olympiakultaa. Finaalissa Özkan voitti ranskalaisen Larbi Benboudaoudin ipponilla ajassa 2.46.

Maailmanmestaruuskilpailuissa Özkan voitti hopeaa vuonna 1999 Birminghamissa. Euroopan-mestaruuskilpailuissa hän voitti Oostendessa 1997, oli hopealla Ateenassa 1993 sekä pronssilla Bratislavassa 1999 ja Düsseldorfissa 2003.

Turkin mestaruuden Özkan voitti kaksi kertaa.

Lähteet 

Turkkilaiset judokat
Turkkilaiset olympiavoittajat
Vuonna 1972 syntyneet
Elävät henkilöt